
COMUNICAT DE PRESĂ
2 AUGUST 2013
Comitetul de Reglementare al Autorităţii  Naţionale de Reglementare în Domeniul Energiei a aprobat în şedinţa de astăzi, 2 august 2013, un set de documente importante pentru dezvoltarea pieţelor concurenţiale de energie electrică şi gaze naturale, printre acestea a fost aprobat şi “Ordinul privind instituirea unor reguli pe piaţa de echilibrare”. 
Ordinul privind instituirea unor reguli pe piaţa de echilibrare a fost emis in baza prevederilor HG nr. 138/2013. ANRE a transpus astfel aceste prevederi în legislaţia secundară, şi anume modificând Ordinul ANRE nr. 33/2012, care explicita modul de integrare în funcţionarea pieţei de echilibrare a prevederilor privind accesul garantat şi dispecerizarea cu prioritate.

Alte reglementări importante discutate şi aprobate în şedinţa de astăzi au fost:
· Regulamentul privind racordarea utilizatorilor la reţelele electrice de interes public.

· Ordinul pentru aprobarea Regulamentul privind organizarea şi funcţionarea comisiei pentru soluţionarea disputelor pe piaţa angro şi cu amănuntul apărute între participanţii la piaţa de energie electrică şi gaze naturale.
· Regulamentul de constatare, notificare şi sancţionare a abaterilor de la reglementările emise în domeniul  energiei.
· Proceduri de tranzacţionare pe pieţele centralizate de gaze naturale administrate de Societatea Bursa Română de Mărfuri (Romanian Commodities Exchange) S.A

